**Intézkedési terv a 2022/23-as tanév I. szemeszter OMHV adati alapján**

**Szervezeti egység: Patológiai és Igazságügyi és Biztosítási Orvostani Intézet**

**Kar: SE ÁOK V.**

**IGAZSÁGÜGYI ORVOSTAN tantárgy és blokk értékelés**

**Reflexió az előző időszak intézkedési tervében megfogalmazottak beválására vonatkozóan (*“beválásvizsgálat”)*:**

A 2021/22-es tanév OMHV értékelései alapján a 2022/23-as tanév I. félévében célul tűztük ki a tantárgyi értékelések kitöltési arányának növelését, így többször hívtuk fel hallgatóink figyelmét a blokk értékelésen túl a tantárgyi értékelések kitöltésére. A tantárgyi értkelések száma 20/183 főről 46/160 főre nőtt, azaz a kitöltöttségi arány megközelítette, de nem haladta meg a célul kitűzött 33%-ot. A tantárgyi értékelés tekintetében a kitöltöttség 29%-os, a blokk értékelés tekintetében pedig 30%-os volt.

Továbbra is célunk a kitöltöttségi arány növelése (pl. nem csak nyomtatva, több példányban, hanem kivetítve is a hallgatók rendelkezésére bocsátjuk a tantárgyértékelésre vonatkozó QR kódokat, illetve alacsony kitöltöttséget észlelve azt a NEPTUN-on is továbbítjuk az érintett hallgatóknak). Tapasztalataink alapján a NEPTUN-ban megküldött QR kódok kitöltöttségi aránya egyébként jóval rosszabb a blokk végén rendelkezésre bocsátott QR kódoknál.

**Visszajelzésünk az általános jellegű hallgatói véleményekre:**

A ***tantárgy értékelésük*** alapján az igazságügyi orvostan tantárgy a 9. szemeszterben az első helyen végzett a kötelező tantárgyak között, mely oktatóink együttes érdeme. Az igazságügyi orvostan ***blokk értékelés*** lényegében megegyező eredményt mutat a tantárgy értékeléssel, azaz a 9. szemeszterben az igazságügyi orvostan tantárgy összességében az első helyen végzett.

Eredményeink oktatóink elkötelezett oktatói hozzáállásának eredménye, mely miatt köszönet illeti őket.

A kari átlaghoz képest a ***tantárgyat*** hallgatóink jelentősen jobbra értékelték, konzekvensen, minden kérdés tekintetében. Kiemelendő az is, hogy a tantárgyat értékelő hallgatók kivétel nélkül 5-ös osztályzatra értékelték a ***gyakorlatok szervezettségét*** és ***tartalmi felépítését***, valamint az ***oktatói óratartási fegyelmet***. (Az intézeti oktatógárdát közel minden hallgató szintén 5-ösre minősítette!)

A kari átlaghoz képest a ***blokkot*** hallgatóink jelentősen jobbra értékelték, konzekvensen, minden kérdés tekintetében. Kiemelendő az is, hogy a tantárgyat értékelő hallgatók 4,9-es átlageredményt meghaladóan értékelték a blokk oktatás ***szervezettségét***, az ***oktatás strukturáltságát,*** a ***betegvizsgálati lehetőségeket*** (betegvizsgálaton a halottvizsgálat értendő a tantárgyunk keretei között), a szünetek mennyiségét és gyakorlatok pótlási lehetőségeit.

Külön kiemelendő az is, hogy a blokk oktatás összesített eredményei alapján az igazságügyi orvostan tantárgyból biztosítottuk a legtöbb lehetőséget a ***betegvizsgálatra***, azaz hallgatói értékelések alapján sikerült megvalósítani az új kurrikulum legfőbb célját: a gyakorlati szemléletű oktatást.

A tantárgy értékelése kapcsán az átlagosnál jelentősen jobb, de saját értékelésük szerint elmaradás mutatható ki a ***tantárgy iránti érdeklődés felkeltése*** (átlag 4,65), és az ***igazságügyi orvostan tankönyv*** oktatásban betöltött szerepe (átlag 4,59) tekintetében.

Az átlagnál jelentősen jobb, de belső értékelésünk szerint elmaradás mutatható ki abban, hogy blokk oktatás során a ***beteganyag (hallottak) nem fedte le a félév tematikáját*** (átlag 4,68), illetve hallgatóik szerint ***a gyakorlatvezetőkkel való személyes kapcsolat*** (átlag 4,79) lehetne akár jobb is.

Álláspontunk a tantárgyi ***K01-es kérdés*** („Milyen mértékben keltette fel az intézet oktatómunkája érdeklődését a tantárgy iránt?”) módosítása indokolt lenne, hiszen a tantárgyunknak alapvetően nem az a célja, hogy a tantárgy iránti érdeklődést felkeltésük, mivel az igazságügyi orvostan kötelező része a klinikai munkának akár érdeklődik iránta a hallgató, akár nem. Ezzel szemben álláspontunk szerint a kérdést úgy kellene feltenni, hogy: „Mennyire tartotta érdekesnek a tantárgyat?”. A továbbiakban javasoljuk az OMHV bizottság számára a kérdés megváltoztatását.

A 2022-es tanévben az Igazságügyi orvostanból a korábbi ***tankönyv*** új kiadása elkészült, mely azonban nem igazodik az új kurrikulumhoz (hiszen a tankönyv nem csak orvostanhallgatók számára készült), ez azonban a moodle felületünkre feltöltött számos oktatási anyagunkkal ellensúlyozható.

A gyakorlati képzés során törekszünk minél ***változatosabb esetek bemutatására*** bonctermi gyakorlataink során, azonban jogszabályi kötelezettségeink, valamint kegyeleti jogok és a jogszabályban rögzített határidők miatt az igazságügyi orvostan tantárgy eseteinek teljes spektruma a boncteremben nem mutatható be. A következő tanévben ennek ellenére törekszünk arra, hogy minél változatosabb eseteket tudjanak vizsgálni hallgatóinkat a bonctermi gyakorlatainkon.

A képzés során a blokk oktatás kereteiből és az oktatás struktúrájából adódóan nem célunk, hogy hallgatóink ***személyes kapcsolatot alakítsanak ki gyakorlatvezetőinkkel***, ennek ellenére fontosnak tartjuk a kiegyensúlyozott oktatói-hallgatói kapcsolatot, és az oktatási szolgáltatás nyújtását hallgatói számára annak érdekében, hogy a tantárgyat megfelelő mértékben el tudják sajátítani és sikeresen, eredményesen le tudjanak vizsgázni. Az igazságügyi orvostani részleg működése kapcsán továbbra is kiemelt prioritása van/lesz az oktatásnak.

**Visszajelzésünk a kötelező tárgyakra vonatkozó egyedi jellegű véleményekre:**

A moodle felületünkért kapott hallgatói elismeréseket köszönjük!

A K01-es kérdésre vonatkozóan kaptunk hallgatói visszajelzést, melyre korábban reagáltunk.

Továbbra is prioritást fog élvezni a tantárgy oktatása az Intézet egyéb feladatai mellett, hasonlóképpen az oktatás színvonalának fenntartása, az interaktivitás növelése, és az oktatás szolgálata.

Hallgatói visszajelzések alapján a tantárgy követelményrendszerét módosítani fogjuk atekintetben, hogy a ***vizsga is gyakorlati szemléletűbb*** legyen, ennek érdekében követelményrendszerüket 2023/24-es tanévre átdolgozzuk oly módon, hogy a tesztvizsga és szóbeli vizsgarészen kívül, az egyik tétel húzása helyett, **egy esetet feldolgozó fényképeket tartalmazó lapot fog** kihúzni a hallgató oktatási fotótárukból terveik szerint, mely alapján értékeli a holttesten észlelhető sérüléseket és értékeli annak haláloki szerepét, valamint a hallgató vizsgálja sérülések kialakulási mechanizmusát.

 Az ***igazságügyi pszichiátriai*** rész bővítése az igazságügyi orvostan tantárgy rendelkezésre álló órarendi keretei között nem lehetséges, de az esetlegesen a pszichiátria tantárgy keretei között az intézetek együttműködésével bővíthető.

Az ***egészségi jog*** visszavezetése a továbbiakban esetlegesen szabadon választható tantárgyként lehetséges hallgatói igény esetén.

A 2022-es évben kialakult ***energiaválság*** miatt fokozottabb figyelmet fogunk fordítani az elektromos áram, víz, gáz felhasználásukra. Oktatóinkat külön értesíteni fogjuk arról, hogy a boncteremben felesleges vízfelhasználás ne történjen.

Egyebekben köszönjük ötödéves hallgatói számára megtisztelő értékeléseket.

Dátum:

Budapest, 2023. március 14.

Az intézkedési tervet összeállította:

dr. Magyar Lóránt

tanulmányi felelős